Chesterfield

Chesterfield er en markedsby og et administrativt distrikt i Derbyshire i England. Den ligger ved stedet hvor elvene Rother og Hipper møtes, og 39 km nord for Derby. Den har en befolkning på 103 800 innbyggere i henhold til folketellingen av 2011,«Neighbourhood Statistics» . Office for National Statistics. noe som gjør den til den største byen innenfor de administrative grensene av Derbyshire, og den nest største bosetningen av grevskapet etter den enhetlig myndigheten av byen Derby.

Arkeologi i byen har sporet dens begynnelse til 100-tallet og byggingen av en romersk festning,«Chesterfield Roman Fort»  . English Heritage. som siden ble overflødig og forlatt straks fred ble oppnådd. Senere vokste det opp en angelsaksisk landsby på stedet; dets navn Chesterfield stammer fra de angelsaksiske ordene caester («romersk festning», latin castrum, «befestet sted»)«Chester», Online Etymology Dictionary og feld, «mark, beiteområde, åpent land».«Chesterfield», Online Etymology DictionaryLambert, Tim: Chesterfield History, Local History

 Historie 
Chesterfield mottok kongelig charter for å være markedsby i 1204 og har siden hatt et marked av moderat størrelse tre dager i uken.«Visit Chesterfield» . Chesterfield Borough Council. Byen sitter på et større kullfelt som dannet en betydelig del av områdets økonomi fram til 1980-tallet. Det er få levninger av kullindustrien i dag.

Den vokste sakte, men sikkert fram til 1800-tallet, da den fikk velstandstider på grunn av jernbanen. Chesterfieldlinjen, som var en del av North Midland-linjen mellom Derby og Leeds, ble påbegynt av George Stephenson i 1837. Under konstruksjonen oppdaget man en stor kullåre. Stephenson startet opp et gruveselskap, som tok ut både kull og jernmalm i området. Stephenson bodde i Tapton House i Chesterfield resten av livet, og er gravlagt i Trinity Church.

Byens mest kjente landemerke er kirken St Mary and All Saints, populært kjent som «kirken med det krokete spiret». Det lener seg når 3 meter til siden i forhold til tårnets midtpunkt. Dette skyldes antagelig bruk av vått tømmer eller for få støttestag. En mer fargerik forklaring er at spiret var så sjokkert over å høre at en jomfru giftet seg i kirken, at det bøyde seg for å se nærmere på det.  Fargerik er også fortellingen om at en smed i Bolsover skodde Djevelen feil, og Djevelen hoppet så i store smerter over tårnet og slo det ut av stilling. Kirken ble opprinnelig bygd på 1300-tallet.

Boremaskinene som ble brukt under konstruksjonen av Kanaltunnelen ble laget i Chesterfield av Markham & Co., som nå ikke lenger har noen lokaler der.

 Referanser 

 Eksterne lenker 


 Chesterfield Borough Council




Kategori:Byer i Derbyshire
Kategori:Derbyshire 
Kategori:Distrikter i Øst-Midlands